Ερεχθηίδα φυλή

Με την ονομασία Ερεχθηίς (αρχαία ελληνικά: Ἐρεχθηΐς) ή Ερεχθηίδα φυλή (σύγχρονα ελληνικά) για την φυλή και Ερεχθηίδα (γενική: Ερεχθηίδος) για την περιοχή και με το όνομα (άρθρο: ο) Ερεχθεύς ή Ερεχθείδης (αρχαία ελληνικά: Ερεχθεύς), ή  (άρθρο πληθυντικού: οι) Ερεχθείδες (αρχαία ελληνικά: Ερεχθείδαι), για τα μέλη της φυλής και τους κατοίκους της περιοχής αυτής, αναφέρεται μια από τις φυλές της Αρχαίας Ελλάδας και μία από τις 10 φυλές της Αρχαίας Αθήνας, οι οποίοι κατοικούσαν στην ομώνυμη περιοχή της  Ερεχθηίδας, η οποία περιλάμβανε μια σειρά από δήμους της περιοχής της σύγχρονης Ελλάδας που είναι γνωστή ως Αττική.

Ονομασία
Η Ερεχθηίδα, πήρε το όνομά της από τον μυθικό Ερεχθέα.

Οι 10 φυλές της Αρχαίας Αθήνας 
Η φυλή και η περιοχή των Ερεχθείδων δήμων ήταν μέρος της μεγάλης πόλης-κράτους της αρχαίας Αθήνας, η οποία διοικούταν από εκπροσώπους των 10 φυλών της Αττικής, με βάση τη διαίρεση του Κλεισθένη, οι οποίες ήταν οι εξής:

 Ἐρεχθηΐς, (ονομάστηκε από τον Ερεχθέα),
 Αἰγηΐς, (ονομάστηκε από τον Αιγέα),
 Πανδιονίς, (ονομάστηκε από τον Πανδίονα),
 Λεοντίς, (ονομάστηκε από τον Λέω, γιο του Ορφέα),
 Ἀκαμαντίς, (ονομάστηκε από τον Ακάμα, γιο του Θησέα),
 Οἰνηΐς, (ονομάστηκε από τον Οινέα),
 Κεκροπίς, (ονομάστηκε από τον Κέκροπα,
 Ἱπποθοντίς, (ονομάστηκε από τον Ιπποθόωντα),
 Αἰαντίς, (ονομάστηκε από τον Αίαντα),
 Ἀντιοχίς, (ονομάστηκε από τον Αντίοχο, γιο του Ηρακλή).

Οι δήμοι της  Ερεχθηίδος 
Η φυλή Ερεχθηίς, με βάση τη διαίρεση του Κλεισθένη, είχε κατανεμηθεί σε διάφορες περιοχές, που καταλάμβαναν οι δήμοι,  που ανήκαν σε αυτήν και έφεραν τις ονομασίες:

 Αγρυλή ή Αγροίλη ή Αγραυλή ή Αγρύλη, ο δημότης Αγρυλεύς.  Αρχικά ήταν, σύμφωνα με επιγραφές,  διαμοιρασμένος σε 2 (δύο) δήμους, τον υπένερθεν, (κοντά στον Υμηττό) και τον καθύπερθεν, (στην αριστερή όχθη του ποταμού Ιλισού): Υπένερθεν Αγρυλή (Κάτω Αγρύλη) και Καθύπερθεν Αγρυλή (Άνω Αγρύλη). 
 Καθύπερθεν Αγρυλή
 Αναγυρούς ή Ανάγυρος, ο δημότης Αναγυράσιος, 
 Ευώνυμος ή Ευωνύμεια ή Ευωνυμία ή Ευώνυμον, ο δημότης Ευωνυμεύς,
 Θημακοί ή Θημακός, ο δημότης Θημακεύς, 
 Κηδοί,
 Κηφισιά, ο δημότης Κηφησιεύς, 
 Λαμπτραί ή Λαμπραί, ο δημότης Λαμπτρεύς ή Λαμπρεύς ή, αρχικά ήταν διαμοιρασμένος σε 2 (δύο) δήμους: Καθύπερθεν Λαμπτραί (Άνω Λαμπτραί) και ο παράκτιος Παράλιαι Λαμπτραί (Κάτω Λαμπτραί).
 Παράλιαι Λαμπτραί,
 Παμβωτάδαι ή Παμβοτάδαι, ο δημότης Παμβωτάδης ή Παμβοτάδης, 
 Περγασή ή Περγάση, ο δημότης Περγασεύς,  αρχικά ήταν διαμοιρασμένος σε 2 (δύο) δήμους: Υπένερθεν Περγασή (Κάτω Περγασή) και Καθύπερθεν Περγασή (Άνω Περγασή).
 Καθύπερθεν Περγασή
 Συβρίδαι, ο δημότης Συβρίδης,
 Φηγούς, ο δημότης Φηγούσιος,

Η συμμετοχή των δήμων στην αρχαία Βουλή 
Η αντιπροσωπευτική ποσόστωση των εκπροσώπων - βουλευτών των δήμων της Ερεχθηίδας (στον παρακάτω πίνακα) αποδεικνύει και τη σημαντική συμμετοχή της φυλής αυτής,  κατά την πρώτη (508 π.Χ. - 306 π.Χ.) και τη δεύτερη περίοδο (306 π.Χ. - 223 π.Χ.) της διακυβέρνησής της, μέσω της αρχαίας αθηναϊκής Βουλής και της Εκκλησίας του δήμου, ειδικότερα την περίοδο μεταξύ των ετών 343 π.Χ. - 253 π.Χ..

 Οι πιο μεγάλοι από τους δήμους της Ερεχθηίδας ήταν: Ευώνυμον, Παράλιαι Λαμπτραί, Κηφισιά και Αναγυρούς.

Ἐρεχθηΐς

Προσωπικότητες από την Ερεχθηίδα 
Με καταγωγή γενικά από την Ερεχθηίδα, αναφέρονται οι εξής:
  Κριτίας, για τον οποίο πιστεύεται, υποθετικά, ότι ανήκε σε αυτή την Φυλή, αλλά είναι αβέβαιη η ειλικρίνεια του ισχυρισμού αυτού. 
  Λεώστρατος,

Δείτε επίσης 
 Αρχαία Αθήνα

Παραπομπές - σημειώσεις

Πηγές

Αρχαίες πηγές
 Στέφανος Βυζάντιος, «Εθνικών», Έκδοση 1839: Stephanus (Byzantius), Anton Westermann: “Stephani Byzantii Ethnikōn quae supersunt”, Sumptibus et typis B.G. Teubneri, Λειψία 1839.

Νεότερες πηγές
 Με την ενσωμάτωση στοιχείων από τα λήμματα: για τους αρχαίους Δήμους (αγγλικά: Deme)  και την Βουλή (αγγλικά: Boule) 

Φυλές της αρχαίας Αθήνας